CELEX: 31992D0546
Language: el
Date: 1992-11-23 00:00:00
Title: 92/456/ΕΟΚ: Απόφαση του Συμβουλίου της 23ης Νοεμβρίου 1992 που επιτρέπει στο Ηνωμένο Βασίλειο να εφαρμόσει ένα μέτρο κατά παρέκκλιση του άρθρου 28ε παράγραφος 1 της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών

Avis juridique important

|

31992D0546

92/456/ΕΟΚ: Απόφαση του Συμβουλίου της 23ης Νοεμβρίου 1992 που επιτρέπει στο Ηνωμένο Βασίλειο να εφαρμόσει ένα μέτρο κατά παρέκκλιση του άρθρου 28ε παράγραφος 1 της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών  

Επίσημη Εφημερίδα αριθ. L 351 της 02/12/1992 σ. 0034 - 0035

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 23ης Νοεμβρίου 1992  που επιτρέπει στο Ηνωμένο Βασίλειο να εφαρμόσει ένα μέτρο κατά παρέκκλιση που άρθρου 28ε παράγραφος 1 της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών των σχετικών με  τους φόρους κύκλου εργασιών  (92/546/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την έκτη οδηγία 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση (1), και ιδίως το άρθρο 27,   την πρόταση της Επιτροπής,  Εκτιμώντας:  ότι, σύμφωνα με το άρθρο 27 παράγραφος 1 της οδηγίας 77/388/ΕΟΚ, το Συμβούλιο, αποφασίζοντας ομόφωνα επί προτάσεως της Επιτροπής, μπορεί να επιτρέψει, σε κάθε κράτος μέλος, να λάβει ειδικά μέτρα παρέκκλισης από την εν λόγω οδηγία, με σκοπό να  απλοποιηθεί η είσπραξη του φόρου ή να αποφευχθούν ορισμένα είδη φοροδιαφυγής ή φοροαποφυγής-  ότι η οδηγία 91/680/ΕΟΚ του Συμβουλίου της 16ης Δεκεμβρίου 1991 για τη συμπλήρωση του κοινού συστήματος φόρου προστιθέμενης αξίας και την τροποποίηση, ενόψει της κατάργησης των φορολογικών συνόρων, της οδηγίας 77/388/ΕΟΚ (2), εισάγει την έννοια της  ενδοκοινοτικής απόκτησης αγαθών- ότι οι φορολογικές διατάξεις των αποκτήσεων αυτού του είδους θέτουν ορισμένα προβλήματα στο Ηνωμένο Βασίλειο σχετικά με τη φορολογητέα βάση-  ότι το Ηνωμένο Βασίλειο, με απόφαση του Συμβουλίου (3) η οποία θεωρείται ότι ελήφθη στις 11 Απριλίου 1987, σύμφωνα με τη διαδικασία του άρθρου 27 παράγραφος 4 της οδηγίας 77/388/ΕΟΚ, έλαβε άδεια να θεσπίσει, σε ορισμένες περιστάσεις, ορισμένα ειδικά  μέτρα σχετικά με τον καθορισμό της φορολογητέας βάσης για τις παραδόσεις και εισαγωγές αγαθών καθώς και τις παροχές υπηρεσιών- ότι η άδεια που χορηγήθηκε στις 11 Απριλίου 1987 δεν αφορά τις ενδοκοινοτικές αποκτήσεις-  ότι, το Ηνωμένο Βασίλειο, με επιστολή που παρελήφθη επισήμως από την Επιτροπή στις 27 Απριλίου 1992, ζήτησε την επέκταση της εγκριθείσας παρέκκλισης προκειμένου να καλυφθεί η ενδοκοινοτική απόκτηση αγαθών-  ότι τα άλλα κράτη μέλη ενημερώθηκαν για το αίτημα του Ηνωμένου Βασιλείου στις 21 Μαΐου 1992-  ότι ο στόχος της εν λόγω παρέκκλισης είναι να εμποδίσει την τεχνική μείωση της τιμής των ενδοκοινοτικών αποκτήσεων από τα πρόσωπα που έχουν ορισμένους οικογενειακούς, νομικούς ή οικονομικούς δεσμούς που καθορίζονται από την εθνική νομοθεσία έτσι ώστε να  επωφελούνται στο φορολογικό επίπεδο-  ότι το προβλεπόμενο εκ μέρους του Ηνωμένου Βασιλείου μέτρο συνίσταται στο ότι εξουσιοδοτείται η αρμόδια διοικητική αρχή να ορίσει ότι θα χρησιμοποιείται η κανονική αξία στις περιπτώσεις που η αξία της πράξης είναι τυχόν μικρότερη από την κανονική αξία-   ότι το προτεινόμενο μέτρο έχει περιορισμένη έκταση εφόσον μπορεί να εφαρμοστεί μόνο στις ενδοκοινοτικές αποκτήσεις που διενεργούνται από πρόσωπα που δεν υπόκεινται σε πλήρη φορολόγηση-  ότι το προτεινόμενο μέτρο αποτελεί παρέκκλιση του άρθρου 28ε παράγραφος 1 της οδηγίας 77/388/ΕΟΚ-  ότι η αιτηθείσα άδεια θα έχει προσωρινή ισχύ-  ότι η παρέκκλιση θα έχει ευνοϊκή επίπτωση επί των ιδίων πόρων της Κοινότητας που απορρέουν από το φόρο προστιθεμένης αξίας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Κατά παρέκκλιση του άρθρου 28ε, παράγραφος 1 της οδηγίας 77/388/ΕΟΚ, εξουσιοδοτείται το Ηνωμένο Βασίλειο μέχρι τις 31 Δεκεμβρίου 1996 να εισάγει ένα ειδικό μέτρο που θα επιτρέπει στην αρμόδια διοικητική αρχή να καθορίσει ότι στις ενδοκοινοτικές  αποκτήσεις αγαθών ως φορολογητέα βάση θα λαμβάνεται υπόψη η κανονική αξία όταν το πρόσωπο το οποίο αποκτά τα αγαθά δεν είναι υποκείμενος στο φόρο πλήρως φορολογούμενος και όταν υπάρχουν ορισμένοι οικογενειακοί, νομικοί ή οικονομικοί δεσμοί, που  καθορίζονται από την εθνική νομοθεσία, μεταξύ του προσώπου που αποκτά τα αγαθά και του προμηθευτή.  Άρθρο 2  Η παρούσα απόφαση απευθύνεται στο Ηνωμένο Βασίλειο. Βρυξέλλες, 23 Νοεμβρίου 1992. Για το Συμβούλιο  Ο Πρόεδρος  N. LAMONT   (1) ΕΕ αριθ. l 145 της 13. 6. 1977, σ. 1. Οδηγία όπως τροποποιήθηκε τελευταία από την οδηγία 91/680/ΕΟΚ (ΕΕ αριθ. L 376 της 31. 12. 1991, σ. 1.). (2) ΕΕ αριθ. L 376 της 31. 12. 1991, σ. 1. (3) ΕΕ αριθ. L 132 της 21. 5. 1987, σ. 22.